google/wiki40b huggingface dataset:
Živý plot

Živý plot je umelo vysadená a udržovaná hustá rada krov, ktorá slúži ako oddeľovacia bariéra. Doplňuje alebo nahradzuje bežný plot, môže tiež slúžiť len ako dekoračný prvok. Živé ploty boli a sú obľúbeným doplnkom veľkých záhrad. Používajú sa tiež ako protiprachová a protihluková bariéra. Živý plot neustále dorastá a je preto potreba ho pravidelne strihať do požadovaného tvaru.

Výber a tvarovanie drevín pre živý plot v závislosti na kompozícii

Pri vysadzovaní krycích stien sa postupuje odlišne v záhradách voľne riešených (anglický park) a v záhradách pravidelných (francúzska záhrada). V nepravidelných záhradách sa buď vysadzu­jú krycie steny tak, aby netvorili súvislú stenu, alebo sa k tejto stene predsadzujú ešte iné dreviny, ktoré by narušili pravidelný tvar línie. Pre tento účel možno ako predsadbu použiť nielen nižšie, alebo odlišne vyfarbené ihličnany, ale aj kvitnúce, stálozelené alebo opadavé dreviny a na veľkých plochách listnáče. V pravidelných záhradách sa vysadzujú krycie steny v súvislých a obyčajne priamočiarych líniách, ktoré možno tvarovať rezom, aby bol efekt výraznejší.
Pri nedostatku miesta je lepšie zvoliť pre živé ploty druhy a odrody stĺpovitého alebo úzko kužeľovitého tvaru. Živé ploty a steny alebo aj súvislejšie ihlična­té porasty majú vhodnejšie podmienky rastu, ak sú založené v se­verojužnom smere. Táto expozícia im poskytuje lepší svetelný pô­žitok, čo sa prejaví zvýšenou životnosťou aj kvalitou olistenia a zavetvenia.
Saint-Jean-du-Bruel

Poloha

Obec má rozlohu 37,23 km². Najvyšší bod je položený 1 339 m n. m. a najnižší bod 492 m n. m.

Obyvateľstvo

Počet obyvateľov obce je 695 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Paul Wernle

Životopis

Paul Wernle sa narodil 1. mája 1872 v obci Hottingen (dnes súčasť Zürichu). Študoval protestantskú teológiu na univerzitách v Bazileji (pod vedením Bernharda Duhma), Berlíne (pod vedením Adolfa von Harnacka a Heinricha von Treitschkeho) a Göttingene. Počas štúdia v Göttingene sa stal členom študentského spolku Schwarzburgbund-Verbindung Burschenschaft Germania, kde sa spoznal s Wilhelmom Boussetom, Johannesom Weißom a Wilhelmom Heitmüllerom.
V roku 1897 sa Wernle habilitoval na univerzite v Bazileji a začal tu pôsobiť ako súkromný docent. V roku 1900 sa stal mimoriadnym profesorom Nového zákona a v roku 1905 riadnym profesorom cirkevných dejín, dejín dogiem a protestantskej teológie. K jeho žiakom o. i. patrili aj Josef Hromádka (1889 – 1969) a Eduard Thurneysen (1888 – 1974).
V roku 1906 založil Wernle spolu s Benediktom Hartmannom (1873 – 1955), Rudolfom Liechtenhanom (1875 – 1947) a Leonhardom Ragazom (1868 – 1945) časopis Neue Wege.
Blízkym priateľom Paula Wernlea bol švajčiarsky reformovaný teológ a stúpenec tzv. náboženského socializmu Fredy Sutermeister (1873 – 1934).
V roku 1916 vykonával funkciu rektora Bazilejskej univerzity. V roku 1923 sa stal korešpondentom Pruskej akadémie vied.
V roku 1928 bol zo zdravotných dôvodov emeritovaný. Zomrel 11. apríla 1939 v Bazileji.
Cardet

Poloha

Obec má rozlohu 8,29 km². Najvyšší bod je položený 166 m n. m. a najnižší bod 98 m n. m.

Obyvateľstvo

Počet obyvateľov obce je 843 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Aubin (Indre)

Poloha

Obec má rozlohu 28,32 km². Najvyšší bod je položený 181 m n. m. a najnižší bod 142 m n. m.

Obyvateľstvo

Počet obyvateľov obce je 203 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hawkingovo žiarenie

Hawkingovo žiarenie je tepelné žiarenie čiernych dier, prvýkrát opísané slávnym britským fyzikom Stephenom Hawkingom.

Entropia a Hawkingovo žiarenie

V roku 1971 Stephen Hawking dokázal, že sa celková plocha horizontu udalostí akejkoľvek skupiny čiernych dier nikdy nezmenší. Toto tvrdenie sa príliš podobá druhému termodynamickému zákonu, pričom plocha hrá v tomto prípade úlohu entropie. Preto Jacob Bekenstein navrhol, že entropia čiernej diery je práve úmerná ploche jej horizontu udalostí. V roku 1975 aplikoval teóriu kvantového poľa na zakrivený časopriestor okolo horizontu udalostí a objavil, že čierne diery môžu vyžarovať tepelné žiarenie, známe aj ako Hawkinogovo žiarenie.
Z prvého zákona mechaniky čiernych dier vyplýva, že entropia čiernej diery sa rovná 1/4 plochy horizontu udalostí. Tento všeobecný výsledok je aplikovateľný na kozmologické horizonty ako de Sitterov časopriestor. Neskôr bolo navrhnuté, že čierne diery sú objekty s maximálnou entropiou, čo znamená, že maximálna entropia oblasti vesmíru je entropia najväčšej čiernej diery, ktorá sa do oblasti vojde. Toto viedlo k holografickému princípu.

Vznik žiarenia

Hawkingovo žiarenie vzniká hneď za horizontom udalostí a v súčasnom pojatí nenesie žiadnu informáciu o vnútri čiernej diery, pretože je tepelné. To však znamená, že čierne diery nie sú úplne čierne a dôsledkom je pomalé vyparovanie hmoty čiernej diery. I keď sú tieto efekty zanedbateľné pre astronomické čierne diery, sú významné pre hypotetické miniatúrne čierne diery, kde dominujú účinky kvantovej mechaniky. V súčasnosti sa predpokladá, že malé čierne diery sa rýchlo vyparujú a nakoniec môžu zmiznúť pri výbuchu žiarenia. Z toho dôvodu ma každá čierna diera, ktorá nemôže pohlcovať hmotu, konečnú dĺžku života priamo úmernú jej veľkosti.

Aktuálny vývoj teórie

21. júna 2004 Stephen Hawking, v rozpore so svojimi predchádzajúcimi zisteniami, prezentoval nový argument, že čierne diery predsa len emitujú informácie o tom, čo pohlcujú. Navrhol, že kvantové perturbacie horizontu udalostí by mohli dovoliť uniknúť informáciám a ovplyvniť vyvolané Hawkingovo žiarenie. Táto teória ešte nebola prediskutovaná vo vedeckej komunite, ale v prípade že bude prijatá, je pravdepodobné, že vyrieši informačný paradox čiernych dier. Medzitým oznámenie o tejto novej teórii zaznamenalo nevídanú pozornosť médií.
Trebuchet

Trebuchet je druh obliehacieho stroja – vrhač kameňov, ktorý využíval protizávažie. Rozkvet veľmi dobre chránených hradov v 12. storočí priniesol potrebu mimoriadne výkonného stroja, schopného rozbiť ich múry a vrhať strely dostatočne vysoko a ďaleko, aby dokázali ničiť vnútorné stavby. Tiež sa občas využívali na ničenie tesných formácii pechoty. V 15. storočí ich vytlačili obliehacie delá.

Konštrukcia

Základom trebuchetu boli dve rámové konštrukcie v tvare písmena A, pripevnené na drevenom podstavci. Medzi vrcholmi týchto konštrukcií bolo na otočný čap uložené vrhacie rameno tak, že asi jedna osmina jeho dĺžky bola pred osou otáčania a zvyšok za ňou. Veľké protizávažie – debna naložená kameňmi – bolo zavesené na kratšom konci vrhacieho stroja. Na dlhšom konci bol pripevnený kladkostroj, aby sa dal koniec vrhacieho ramena stiahnuť dolu (pomocou rumpálu), a tým sa dvíhalo protizávažie. Niekedy mal koniec vrhacieho ramena tvar lyžice, aby udržal strelu. Častejšie sa používal princíp praku, s koncom ramena upevneným tak, aby sa uvoľnil jeden závesný remeň v momente, keď rameno dosiahne zvislú polohu. Prakom sa dali vrhať strely značnej veľkosti. Tiež sa občas ako strely používali mŕtve kone, kravy, či dokonca mŕtvoly ľudí, ktoré sa strieľali do hradov a miest aby rozniesli rôzne choroby a vyvolali paniku.
Nevýhodou trebuchetu bola jeho veľkosť a nepohyblivosť. Nedal sa prepravovať vo vzpriamenej polohe, bolo ho treba rozobrať, dostaviť na miesto boja a tam znova zostaviť. Jedno zmontovanie zabralo veľa času a vyžadovalo značné úsilie, a pri tom sa to muselo vykonať mimo dosah bojových strojov nepriateľa. Z toho dôvodu sa trebuchety používali len pri veľkých a významných obliehaniach.
Garancières-en-Drouais

Poloha

Obec má rozlohu 6,46 km². Najvyšší bod je položený 160 m n. m. a najnižší bod 130 m n. m.

Obyvateľstvo

Počet obyvateľov obce je 300 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fiodor Filippovič Koňuchov

Vzdelanie a práca

Vyštudoval mestskú umelecko-technickú odbornú školu № 15 v Bobrujsku (odbor rezbár-inkrustátor), potom Odesskú Námornú školu (ako navigátor) a neskôr aj teologický seminár v Petrohrade.
Slúžil v Baltskej flotile v Kaliningrade. Počas jeho pôsobenia došlo ku konfliktu. Nevydržal šikanu a zneužívanie staršími vojakmi a jednému z nich vylial na hlavu hrniec s horúcou polievkou. Z rozprávania veteránov Fiodora Koňuchova zachránili strážnici a kapitán tretej pozície (v ruskom námorníctve hodnosť zodpovedajúca hodnosti majora v armáde a letectve), ktorý verboval odvážnych námorníkov do špeciálnej jednotky pre dodávku munície Vietkongu. Následne slúžil dva a pol roka ako námorník na lodi vo Vietname.
V roku 1983 bol prijatý do Únie výtvarných umelcov Ruska (ako najmladší v tom čase). Od roku 1996 je členom moskovskej Únie výtvarných umelcov v sekcii "Grafika" a od roku 2001 aj v sekcii "Sochárstvo". Je autorom viac než troch tisícov obrazov a ilustrácií, vystavovaných na ruských a medzinárodných výstavách.
Je autorom 10 kníh, spolu s manželkou spoluautorom ďalších troch kníh, cestovateľského „Žurnálu Fiodora Koňuchova“ a členom Zväzu ruských spisovateľov.
Ako jachtár dokončil 5 plavieb okolo sveta, preplavil sa sedemnásťkrát cez Atlantický oceán, z toho raz na veslici, na ktorej absolvoval aj preplavbu cez Tichý oceán.
Do veku 50. rokov si pripísal na konto viac ako 40 unikátnych expedícií a výstupov, ktoré vyjadruje ako víziu sveta vo svojich obrazoch a knihách.
Od roku 1998 je vedúcim Laboratória diaľkového vzdelávania v extrémnych podmienkach v Akadémii modernej humanistiky v Moskve.
Vladimír Mináč

Životopis

Vzdelanie získal na gymnáziu v Rimavskej Sobote a v Tisovci, kde aj napokon maturoval. Na Filozofickej fakulte Univerzity Komenského v Bratislave študoval slovenčinu a nemčinu. 
Zúčastnil sa aktívne Slovenského národného povstania, koncom roka 1944 bol zatknutý a odvlečený do koncentračného tábora v Mauthausene a neskôr do Dachau. 
Po vojne bol redaktorom armádneho časopisu Bojovník (neskôr premenovaný na Obrana ľudu). V roku 1949 sa stal tajomníkom slovenskej sekcie Zväzu československých spisovateľov a zároveň bol redaktorom denníka Kultúrny život. 
V roku 1951 sa stal vedúcim scenáristického oddelenia Československého filmu, neskôr šéfredaktorom Kultúrneho života a od roku 1955 šéfredaktorom Slovenských pohľadov. V rokoch 1956 – 1974 sa profesionálne venoval literárnej tvorbe. V roku 1971 sa stal poslancom Slovenskej národnej rady. V rokoch 1974 – 1990 bol predsedom Matice slovenskej. V rokoch 1968 – 1989 bol členom ÚV KSČ.
Po roku 1970 bol jednou z intelektuálnych opôr tzv. normalizácie, o. i. sa zapojil aj do kampane proti Alexandrovi Solženicynovi. Vo svojich esejach sa vyslovil o slovenských dejinách ako o dejinách práce, ktorá zaručila pretrvanie Slovákov aj v tých najhorších časoch. Spomenutú koncepciu prevzali viacerí slovenskí spisovatelia. V roku 1988 sa zastal ekologickej iniciatívy „Bratislava/nahlas“. Odmietol Nežnú revolúciu 1989 a jej protagonistov. V rokoch 1990 – 1992 bol poslancom Federálneho zhromaždenia za SDĽ. Zomrel 25. októbra 1996 v Bratislave.

Ocenenia

V roku 1998 mu prezident Michal Kováč prepožičal štátne vyznamenanie Rad Ľudovíta Štúra I. triedy, in memoriam.

Tvorba

Vďaka svojim novinárskym a publicistickým skúsenostiam sa väčšina jeho diel venuje aktuálnym spoločenským problémom. Vychádza z vlastných zážitkov, no tiež z odkazu SNP, ktoré sa objavuje v jeho próze ako neustále sa vracajúci motív, no taktiež ako námet na zamyslenie a idea ovplyvňujúca dianie v dobe, kedy jeho diela vznikali. Snažil sa pochopiť človeka v jeho vzťahu k dejinám a súčasnosti. 
V prvých prózach stvárňoval skutočnosť a postavy v duchu hemingwayovskej poetiky (Smrť chodí po horách). V románovej trilógii Generácia (Dlhý čas čakania, Živí a mŕtvi, Zvony zvonia na deň) podal všestranný obraz vojnového a povojnového života na Slovensku. Charakteristickým rysom jeho prozaickej tvorby je kritický a satirický prístup ku skutočnosti (poviedka Tmavý kút, satirický román Výrobca šťastia). V historických esejach sa zameral na odkrývanie identity slovenského národa (Dúchanie do pahrieb, Zobrané spory Jozefa Miloslava Hurbana). 
V literárnej kritike zdôrazňoval filozofické a mravné aspekty slovesnej tvorby (Čas a knihy, Paradoxy). Okrem umeleckých próz bol tiež autorom cestopisu a viacerých filmových scenárov. V roku 1955 a 1962 sa stal laureátom štátnej ceny Klementa Gottwalda a v roku 1975 mu bol udelený titul národný umelec.
Ironická frazéma

Ironická frazéma je frazéma zo štylistického hľadiska patriaca k frazémam s výraznou hovorovosťou. V rámci tejto skupiny sa vyčleňujú frazémy s ironickým podfarbením, s výsmešným, posmešným odtienkom, napr. dobrý/pekný vták/vtáčik, dobrý kvietok, dobrá firma, myslí si, že všetku múdrosť (sveta) pojedol, vajce chce byť múdrejšie ako sliepka.
Vojenské letectvo

Vojenské letectvo alebo vzdušné sily sú druh, resp. časť ozbrojených síl určená na obranu vzdušného priestoru, vedenie vzdušného prieskumu, ničenie vopred stanovených pozemných cieľov, podporu pozemných síl a vykonávanie vzdušnej prepravy. Vojenské letectvo môže tvoriť buď úplne samostatnú zložku ozbrojených síl, alebo je súčasťou pozemného vojska či vojenského námorníctva (či už ako námorné alebo pozemné, resp. armádne letectvo). V ozbrojených silách niektorých krajín sú ako „vzdušné sily“ označované aj jednotlivé letecké armády, napríklad Ôsma letecká armáda (angl. Eighth Air Force) amerického vojenského letectva (angl. United States Air Force).
Lamothe-Goas

Poloha

Obec má rozlohu 7,18 km². Najvyšší bod je položený 155 m n. m. a najnižší bod 87 m n. m.

Obyvateľstvo

Počet obyvateľov obce je 68 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Spenglerov pohár 2012

Hrací systém turnaja

Zúčastnené tímy boli rozdelené do dvoch trojčlenných skupín, víťazi ktorých postúpili priamo do semifinále a celky na druhých a tretích miestach vytvorili krížovým systémom dve štvrťfinálové dvojice, z ktorých vzišli zostávajúci semifinalisti. Víťazi semifinále odohrali v záverečný deň roku na pravé poludnie miestneho stredoeurópskeho času finálový zápas. O ďalšie umiestenie sa nehralo. Víťazom turnaja sa po dvanástykrát v histórii stal Team Canada.
Program zápasov v skupinách bol stanovený tak, aby pred záverečnými zápasmi nebolo definitívne isté, kto bude víťazom skupiny. Celok, ktorý mal v prvý deň programu zápasov v skupinách voľno, sa na druhý deň stretol s porazeným z prvého dňa a v tretí deň s víťazom zápasu úvodného dňa. Týmto sa zároveň predišlo tomu, aby sa v záverečných zápasoch skupín nebojovalo v priamom zápase o druhé miesto, čo by mohlo teoreticky viesť k špekuláciám, že prehra v takomto zápase by mohla znamenať výhodnejšieho súpera vo štvrťfinále.

Televízne vysielanie

Všetky zápasy Spenglerovho pohára 2012 v priamych prenosoch vysielali televízne kanály Nova Sport a Eurosport 2.
Ringsted

História

Dejiny mesta siahajú do stredoveku, kedy bolo panovníckym sídlom a kedy bol založený miestny benediktínsky kláštor. Romansko-gotický kostol sv. Benedikta je z 12. storočia a našlo tu posledný odpočinok veľa dánskych panovníkov.

Zaujímavosti

V roku 1991 tu bola založená death metalová skupina Dominus, ktorá sa rozpadla medzi rokmi 2000 a 2001.
Bourg-Sainte-Marie

Poloha

Obec má rozlohu 9,19 km². Najvyšší bod je položený 471 m n. m. a najnižší bod 311 m n. m.

Obyvateľstvo

Počet obyvateľov obce je 94 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jonzier-Épagny

Poloha

Obec má rozlohu 7,16 km². Najvyšší bod je položený 733 m n. m. a najnižší bod 518 m n. m.

Obyvateľstvo

Počet obyvateľov obce je 694 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Thibaud-de-Couz

Poloha

Obec má rozlohu 24,17 km². Najvyšší bod je položený 1 676 m n. m. a najnižší bod 460 m n. m.

Obyvateľstvo

Počet obyvateľov obce je 920 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Frévillers

Poloha

Obec má rozlohu 5,07 km². Najvyšší bod je položený 187 m n. m. a najnižší bod 141 m n. m.

Obyvateľstvo

Počet obyvateľov obce je 241 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saumont-la-Poterie

Poloha

Obec má rozlohu 15,94 km². Najvyšší bod je položený 193 m n. m. a najnižší bod 109 m n. m.

Obyvateľstvo

Počet obyvateľov obce je 403 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pierre-à-Arnes

Poloha

Obec má rozlohu 8,41 km². Najvyšší bod je položený 157 m n. m. a najnižší bod 108 m n. m.

Obyvateľstvo

Počet obyvateľov obce je 66 obyvateľov (2009).
Graf vývoja obyvateľstva:
Zdroje: INSEE
Jelena Paštéková

Charakteristika tvorby

Jej vedeckovýskumná práca je zameraná na teóriu literatúry a filmu, povojnovou slovenskou literatúrou. Venuje sa výskumu slovenskej kinematografie a slovenskej literatúry dvadsiateho storočia, zaoberá sa vzťahmi medzi literatúrou a filmom, adaptáciami literárnych diel ( práce Filmová adaptácia Nevesty hôľ, 1974; Sedemkrát Veľký Nemý, 1984) a medialitou. Je autorkou štúdii, ktoré publikovala doma aj v zahraničí, vedeckou redaktorkou a zostavovateľkou zborníkov. Okrem toho je autorkou filmových adaptácií literárnych diel, predovšetkým odborných štúdií a recenzií, ktoré publikuje v slovenských i zahraničných zborníkoch a periodikách – Slovenská literatúra, Romboid, Slovenské pohľady, Literárny archív. Medzi autorkine tvorivé aktivity patrí aj jej prekladateľská činnosť. Odbornú i umeleckú literatúru prekladá z poľštiny a angličtiny.
Arnolfo di Cambio

Životopis

Vyučil sa u Nikola Pisana v Siene a Pise. V roku 1276 odcestoval do Ríma. V roku 1281 bol v Perugii a 1282 v Orviete. Potom opäť nejakú dobu pracoval na zákazkach v Ríme a v roku 1296 sa usadil vo Florencii. Tu tvoril až do svojej smrti.
Plassac (Gironde)

Poloha

Obec má rozlohu 7,12 km². Najvyšší bod je položený 79 m n. m. a najnižší bod 0 m n. m.

Obyvateľstvo

Počet obyvateľov obce je 870 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sergi Roberto

Reprezentačná kariéra

Zúčastnil sa MS hráčov do 17 rokov v roku 2009 v Nigérii a MS hráčov do 20 rokov v roku 2011 v Kolumbii.
Zebra kvaga (v širšom zmysle)

Výskyt zebry stepnej

Areál jej rozšírenia pokrýva štvrtinu Afriky. Žije na savanách od Kene a Ugandy až po ústie rieky Limpopo vo východnej Afrike a odtiaľ na západ až do Namíbie a Angoly.
Na obrázku vpravo je červeným výskyt Zebier a zeleným zaznačený výskyt Zebier stepných

Potrava zebry stepnej

Najmä listy alebo kôra.

Etológia zebry stepnej

Zebry žijú v rodinách s presne uzákonenou sociálnou štruktúrou. Na bohatých pastvinách a pri putovaní za potravou sa však združujú do obrovských stád. Jednotlivé rodiny zostávajú aj v týchto stádach pohromade. Ich zvrchovaným pánom je najsilnejší žrebec, ktorý vždy včas zbadá blížiaceho sa soka a bezpečne spozoruje každú kobylu, ktorá by chcela z čriedy ujsť. Úlohu strážcu pred skutočným nepriateľom má však niektorá skúsená kobyla. Ona rozhoduje o tom, či je potrebné dať sa na útek, ona určuje aj smer úniku.
Levroux (obec)

Poloha

Obec má rozlohu 56,43 km². Najvyšší bod je položený 190 m n. m. a najnižší bod 125 m n. m.

Obyvateľstvo

Počet obyvateľov obce je 2 835 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Solange

Poloha

Obec má rozlohu 31,85 km². Najvyšší bod je položený 179 m n. m. a najnižší bod 142 m n. m.

Obyvateľstvo

Počet obyvateľov obce je 1 178 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vathiménil

Poloha

Obec má rozlohu 12,3 km². Najvyšší bod je položený 311 m n. m. a najnižší bod 237 m n. m.

Obyvateľstvo

Počet obyvateľov obce je 326 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Félicien (Ardèche)

Poloha

Saint-Félicien má rozlohu 21,44 km². Najvyšší bod je položený 1 028 m n. m. a najnižší bod 414 m n. m.

Obyvateľstvo

Saint-Félicien má 1198 obyvateľov (2009).
Graf vývoja obyvateľstva:
Zdroje: INSEE
Écuelle

Poloha

Obec má rozlohu 5,56 km². Najvyšší bod je položený 260 m n. m. a najnižší bod 212 m n. m.

Obyvateľstvo

Počet obyvateľov obce je 87 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zástupca spolkového kancelára

Zástupca spolkového kancelára (nem. Stellvertreter des Bundeskanzlers), bežne nazývaný aj vicekancelár (nem. Vizekanzler), je druhá najvyššia pozícia vo vláde Nemecka; je to spolkový minister, ktorý dočasne zastupuje kancelára v jeho neprítomnosti. Ak však kancelár zomrie alebo nie je ďalej schopný vykonávať povinnosti svojej funkcie, nemusí podľa ústavy byť na jeho miesto do konca funkčného obdobia prezidentom dosadený nevyhnutne vicekancelár, ale môže to byť aj iný minister.
Vicekancelár nie je samostatná funkcia, ale je viazaná na miesto vo vláde, musí teda ísť o niektorého ministra. Obvykle, ale nie vždy, je za vicekancelára vymenovaný spolkový minister zahraničných vecí.
Ak je vláda tvorená koalíciou, je zvykom, že post vicekancelára pripadne niekomu z menšinových strán vo vláde a obvykle to býva predseda strany.
Aujac (Charente-Maritime)

Poloha

Obec má rozlohu 8,73 km². Najvyšší bod je položený 33 m n. m. a najnižší bod 16 m n. m.

Obyvateľstvo

Počet obyvateľov obce je 320 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Revel (Haute-Garonne)

Poloha

Obec má rozlohu 35,31 km². Najvyšší bod je položený 381 m n. m. a najnižší bod 179 m n. m.

Obyvateľstvo

Počet obyvateľov obce je 9 352 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Laho

Životopis

Evanjelický kňaz, od roku 1767 učiteľ na šľachtickej škole v Ožďanoch, roku 1784 superintendent v Krížovej. Roku 1784 – 1785 prvý superintendent čes. evanjelickej a. v. cirkvi, v roku 1784 na audiencii v Jihlave žiadal cisára Jozefa II., aby zrušil odvádzanie štóly katolíckym kňazom a podporoval superintendantov zo štátnych prostriedkov. Roku 1785 sa vrátil z Čiech do vlasti.
Edwin Soi

Peking 2008

Na Letných olympijských hrách 2008 v Pekingu získal v disciplíne behu 5 000 metrov bronzovú medailu výkonom 13:06,22 min. K druhému miestu Eliuda Kipchogeho mu chýbali 3 sekundy a 42 stotín sekundy.
Kognitívne skreslenie

Kognitívne skreslenie (anglicky cognitive bias) je systematická, opakovaná chyba v myslení, rozhodovaní, odhadoch, spomienkach, zapamätávaní a iných myšlienkových procesoch, pričom závery o iných ľuďoch a situáciách môžu v týchto prípadoch byť vyvodené nelogickým spôsobom. Napríklad konfirmačné skreslenie je tendencia vyhľadávať len tie informácie, ktoré sú v súlade s tým, čomu práve veríme. Pamäťové skreslenia ovplyvňujú, čo a ako ľahko si spomenieme. Príklad: ľudia si pravdepodobnejšie spomenú na udalosti, ktoré vnímajú ako humorné a lepšie si zapamätajú údaje, ktoré sami vytvoria. Spomienky, ktoré sa nám spájajú s dôležitými udalosťami alebo silnými emóciami, sa nám zdajú presnejšie.

Praktický význam

Väčšina našich úsudkov a činov je správna. Naše telá a mysle dokážu úžasné veci. Avšak chyby úsudku, ktorých sa ľudia dopúšťajú, sa za určitých okolností predvídateľne opakujú. Obvykle si dovoľujeme riadiť sa svojimi dojmami a pocitmi. Dôvera, ktorú máme vo svoje intuitívne názory a preferencie, väčšinou býva oprávnená. Ale nie je tomu tak vždy. Nielen že sme iracionálni, sme predvídateľne iracionálni. Často sme o niečom skalopevne presvedčení, aj keď pravdu nemáme. Naša iracionalita sa prejavuje rovnakým spôsobom znova a znova. Bez ohľadu na to, či konáme ako konzumenti, podnikatelia, zákonodarci, pochopenie spôsobov, akými sme predvídateľne iracionálni, nám ukáže cestu ako zlepšiť naše rozhodnutia a tak zlepšiť naše životy.
Saint-Mars-d’Égrenne

Poloha

Obec má rozlohu 25,06 km². Najvyšší bod je položený 201 m n. m. a najnižší bod 113 m n. m.

Obyvateľstvo

Počet obyvateľov obce je 683 (2011).
Nasledujúci graf zobrazuje vývoj počtu obyvateľov v obci.
Zdroje: INSEE